דה חרולס פסטה

**דה חרולס פסטה** (בהולנדית: **De Grolsch Veste**; בתרגום לעברית **''<nowiki/>'<nowiki/>**מבצר חרולס*<nowiki/>'), שנקרא בעבר *'אצטדיון ארקה** (בהולנדית: **Arke Stadion**), הוא [[אצטדיון]] [[כדורגל]] ב[[אנסחדה]], [[הולנד]] המכיל 30,205 מושבים ומשמש כמגרשו הביתי של [[מועדון כדורגל|מועדון הכדורגל]] [[טוונטה (כדורגל)|טוונטה]]. בשנת 2017 אירח האצטדיון מספר משחקים במסגרת [[אליפות אירופה בכדורגל נשים 2017|אליפות אירופה בכדורגל נשים]], כולל את משחק הגמר. ביוני 2023 אירח האצטדיון את גמר [[ליגת האומות 2022/2023|ליגת האומות]].

== היסטוריה ==
במהלך שנות ה-90 עלתה דרישה על ידי אוהדי [[טוונטה (כדורגל)|טוונטה]] להרחיב ולשפץ את מגרשה הביתי של הקבוצה [[אצטדיון דיקמן]]. לאחר שנשקלה הרחבתו ולאור ביקורת על מיקומו הוחלט לבנות אצטדיון חדש בסמוך ל[[אוניברסיטת טוונטה]]. ב-31 בינואר 1997 הונחה אבן הפינה של האצטדיון שעלות הבנייה שלו נאמדה בכ- 33 מיליון [[גילדן הולנדי|גילדן]]. בשל התקציב המצומצם שעמד לטובת הפרויקט, האצטדיון תוכנן עם 13,500 מקומות בדומה לאצטדיון דיקמן הישן, אך באופן שיאפשר הרחבות עתידיות ללא צורך להרוס את היציעים הקיימים. בניית האצטדיון ערכה כ-14 חודשים, והסתיימה ב-22 במרץ 1998. כששם האצטדיון החדש שנבחר הוא **אצטדיון ארקה** (ב[[הולנדית]]: Arke Stadion).

ב-10 במאי 1998 נפתח האצטדיון באופן רשמי כאשר טוונטה המקומית גברה 3–0 על [[פ.ס.וו. איינדהובן]] במסגרת המחזור האחרון ב[[עונת 1997/1998 בליגת העל ההולנדית|עונת 1997/1998 בליגה ההולנדית]], ומאז הוא משמש כמגרשה הביתי. ב-1 באוקטובר 2006, שופץ האצטדיון כשהותקנו בו שני קירות וידאו גדולים עם מסכים שטוחים.

במאי 2008, שונה שמו של אצטדיון ארקה ל**דה חרולס פסטה** (**De Grolsch Veste'''), בעקבות הסכם חסות שנחתם עם מבשלת הבירה חרולס הממוקמת באנסחדה. השם "פסטה" (מבצר) מתייחס לחרונלו (Groenlo), עיירה הממוקמת כ-35 ק"מ מדרום לאנסחדה שהייתה בעבר מבוצרת ועמדה תחת מצור לעיתים קרובות ובה יוצרה בירת חרולס לראשונה. ב-5 בספטמבר 2009, אירח האצטדיון לראשונה משחק של נבחרת הולנד שגברה 3–0 על יפן במשחק ידידות. האצטדיון היה אחד משבעת האצטדיונים שאירחו את יורו 2017 לנשים, ואירח את משחק הגמר בו ניצחה הולנד 4–2 את דנמרק.

### הרחבות
בשנת 2006, החלו לעבוד על תוכניות להגדלת קיבולת האצטדיון ל-24,000 מושבים. ההרחבה החלה בינואר 2008 והושלמה בספטמבר 2008, בדיוק בזמן לתחילת עונת 2008/2009.

בינואר 2009 כחלק מההצעה המשותפת של הולנד ובלגיה לארח את מונדיאל 2018, התאחדות הכדורגל ההולנדית בחרה בדה חרלוס פסטה להיות אחד מחמשת האצטדיונים ההולנדים שיתמודדו על אירוח המשחקים. משמעות הדבר הייתה הרחבת קיבולת האצטדיון למינימום הנדרש של 44,000 מקומות ישיבה.

ב-11 בספטמבר 2009 הודיעה עיריית אנסחדה כי היא מועמדת רשמית לאירוח המונדיאל וכי היא תתמוך בהרחבת האצטדיון ל-44,000 מושבים. בדצמבר 2009, הוצגו תוכניות להרחבת האצטדיון, אך בדצמבר 2010 לאחר שהצעתן של הולנד ובלגיה הגיעה רק למקום השלישי והן לא נבחרו לארח את המונדיאל הפרויקט נזנח.

לאחר האליפות ההיסטורית של טוונטה בשנת 2010, ונתוני הקהל המרשימים שמילא את האצטדיון כמעט בכל משחק. בקיץ 2011 החל שיפוץ לטובת הרחבת האצטדיון ל-30,000 מקומות. ב-7 ביולי 2011, במהלך עבודות להרחבת האצטדיון, קרס לפתע הגג, מה שגרם למותם של שני פועלים ולפציעה של 14 בני אדם. הקריסה נגרמה ככל הנראה ממשקל יתר על הגג הלא גמור. לאחר חקירה שנמשכה כחודש, הגג הוסר והעבודה נמשכה. טוונטה שיחקה את המחזורים הראשונים של עונת 2011/2012 חלקית ללא גג. והאצטדיון החדש נפתח רשמית ב-29 באוקטובר 2011. שנה לאחר התאונה ביולי 2012 נחנכה אנדרטה לזכר האסון.

## משחקים בינלאומיים

### גברים

#### נבחרת הולנד

#### משחקים בינלאומיים נוספים

### נשים

#### נבחרת הולנד

#### משחקים בינלאומיים נוספים

## גלריה

קובץ:Enschede,_de_Grolsch_veste_-_voetbalstadion_van_FC_Twenthe_IMG_8861_2021-04-26_11.11.jpg|טקסט=Enschede, the Grolsch Veste - football stadium of FC Twente| דה חרולס פסטה, אצטדיון הכדורגל של טוונטה. אנסחדה, הולנד.
קובץ:Grolsch_Veste_1.jpg|טקסט=Outside view| מבט מבחוץ
קובץ:De_Grolsch_Veste_-_main_stand.jpg|טקסט=Main stand| יציע ראשי
קובץ:De_Grolsch_Veste_-_outside_corner.jpg|טקסט=Outside corner| פינה חיצונית
קובץ:Arke_Stadion_Vak_P.jpg|טקסט=P-side| יציע P
קובץ:De_Grolsch_Veste_-_sign.jpg|טקסט=Sign| שלט
קובץ:Noaberpoort.jpg|טקסט=Noaberpoort| נואבפורט
קובץ:Arke_Stadion_Enschede_2.jpg|טקסט=Previous Arke stadium| אצטדיון ארקה הקודם
קובץ:Station_Enschede_Drienerlo.jpg|טקסט=The Enschede Kennispark railway station next to the stadium| תחנת הרכבת אנסחדה קניספארק ליד האצטדיון

## קישורים חיצוניים

*  (in Dutch)

## הערות שוליים

קטגוריה:טוונטה (כדורגל)
קטגוריה:אצטדיוני כדורגל בהולנד
קטגוריה:דפים עם תרגומים שלא נסקרו